



ACTA DE LA SESSIÓ ORDINÀRIA
CELEBRADA PEL PLE DE L'AJUNTAMENT
EL DIA 26 DE MARÇ DE 2026





Membres assistents

Josep Maria Ferra Terrassa
Maria Roig Comas
Manuel Bennassar Gutiérrez de la Concha
Jaime Terrasa Sampol
Carlos Arrondo Nadal
Rafel Mir Canyelles
Maria Nadal Vila
María Magdalena Alorda Salom
Maria Antonia Sabater Salom
Maria Ines Font Cuesta
Catalina Maria Rosselló Nicolau 


Membres que excusen la seva assistència

Monica Font Balle
María Andrea Busquets Pons




	A la Vila d'Esporles, Comunitat Autònoma de les Illes Balears, essent les denou hores i quaranta minuts de dia 26 de març de 2026, es reuneix a la Sala d'Actes de la Casa de la Vila, en primera convocatòria, el Ple de la Corporació sota la presidència del Sr. batlle Josep Maria Ferra Terrassa, i amb l’assistència dels senyors regidors que es relacionen a l’encapçalament, amb l’objecte de celebrar sessió ordinària i en ella tractar els assumptes inclosos a l’ordre del dia, el qual fou degudament notificat. Assisteix com a secretària  la Sra. Francisca Maimó Molina.



1.- APROVACIÓ ACTES ANTERIORS.-  El president pregunta si qualque membre de la Corporació ha de fer qualque observació a l’acta de la sessió extraordinària i urgent de dia 19 de febrer de 2026 i ordinària de 26 de febrer de 2026. 

No es presenta cap observació i sotmesa a votació fou aprovada per unanimitat dels assistents.


2.- EXPEDIENT 505/2026. MOCIÓ PAS-MÉS PER ESPORLES EN SEU SUPORT AL CORRELLENGUA AGERMANAT.- La regidora Catalina Rosselló Nicolau, explica la següent: 


MOCIÓ SUPORT AL CORRELLENGUA AGERMANAT

EXPOSICIÓ DE MOTIUS

El Correllengua és una iniciativa cultural, cívica i participativa que promou l’ús social de la llengua pròpia i posa en valor el patrimoni cultural mitjançant activitats lúdiques, esportives i populars obertes a tota la ciutadania.

Es tracta d’un projecte que combina una cursa simbòlica no competitiva amb actes culturals, concerts, tallers, activitats educatives i trobades populars, amb la transmissió d’una flama que simbolitza la continuïtat, la convivència i el compromís col·lectiu amb la cultura i la llengua.

El Correllengua Agermanat amplia aquest esperit de participació i cooperació, connectant municipis i territoris a través d’una iniciativa que fomenta la convivència, l’intercanvi cultural i la implicació activa de la societat civil. El seu caràcter itinerant i inclusiu afavoreix la implicació d’entitats culturals, centres educatius, associacions i administracions locals.

A Mallorca, el Correllengua té una trajectòria consolidada des de l’any 1995, impulsat per l’entitat Joves de Mallorca per la Llengua, que des de fa dècades treballa per promoure la llengua, la cultura i la participació juvenil, esdevenint un referent del teixit associatiu i cultural de l’illa.

Al llarg dels anys, el Correllengua s’ha consolidat com un espai de trobada intergeneracional i de participació ciutadana, contribuint a reforçar la cohesió social, la convivència i el sentiment de pertinença a la comunitat.

L’edició del Correllengua Agermanat 2026 se celebrarà del 19 d’abril al 5 de maig de 2026, amb un recorregut que connectarà diversos territoris i municipis de parla catalana. La flama arribarà a les Illes Balears a finals d’abril, i el pas per Mallorca tindrà lloc els dies 2 i 3 de maig de 2026, amb activitats que implicaran entitats culturals, centres educatius i ciutadania.

Aquesta iniciativa representa una oportunitat per fomentar la participació social, posar en valor la cultura pròpia i reforçar els vincles entre municipis i comunitats a través d’un esdeveniment obert, inclusiu i de convivència.

Per tot això, els grup PAS-MÉS per Esporles presenta el següent:


PUNT D'ACORD

El Ple de l’Ajuntament d’Esporles manifesta el seu suport al Correllengua Agermanat com a iniciativa cultural i participativa que fomenta la convivència, la participació ciutadana i la promoció del patrimoni cultural i lingüístic.


El Sr. Mir proposa que per futures edicions es pugui presentar Esporles com a part del recorregut de la flama.

Sotmesa a votació la proposta fou aprovada per unanimitat dels assistents. 


[bookmark: _Hlk235538224]
3.- EXPEDIENT 550/2026. MOCIÓ PAS-MES PER ESPORLES PER REBUTJAR LES MESURES APROVADES PEL GOVERN EN RELACIÓ AL CATALÀ A LES ADMINISTRACIONS PÚBLIQUES I A DOCÈNCIA.- El regidor, Sr. Carlos Arrondo Nadal explica  i justifica la urgència, que sotmesa a votació fou aprovada amb el següent resultat: 


	- Vuit (8) vots a favor de PAS-MÉS i PSOE 
	- Tres (3) abstencions del PP 

MOCIÓ CATALÀ ADMINISTRACIONS PÚBLIQUES I DOCÈNCIA

Exposició de motius

La llengua catalana, reconeguda per l’Estatut d’Autonomia de les Illes Balears com a llengua pròpia, no és únicament un element identitari, sinó una eina de cohesió social, igualtat d’oportunitats i de garantia de drets per a tota la ciutadania. El seu ús en l’àmbit públic, i especialment en el sistema educatiu, és una condició imprescindible per assegurar un servei públic de qualitat i arrelat a la realitat social i cultural de les Illes.

Les mesures impulsades per VOX i acceptades pel Partit Popular no ens haurien de semblar cap novetat. D’ençà que el Partit Popular governa aquesta Comunitat Autònoma, el català ha passat a ser una moneda de canvi, on qualsevol negociació política entre ambdues formacions, acaba amb un atac a la llengua pròpia de les Illes Balears. Si menys no, al 2025, la moneda de canvi va ser el català a canvi d’uns pressupostos. Els canvis inclouen el següent:

a)	La previsió d'introduir el castellà com a llengua vehicular a l’ensenyament, desmuntant de facto el model d'immersió lingüística, que és una de les poques eines, sinó la única, per garantir que tots els habitants de les Illes Balears coneguin les dues llengües oficials.
b)	La flexibilització o eliminació dels requisits de coneixement de català per accedir a determinades places de l’administració pública.

Seguint amb l’aprovat l’any anterior, les mesures anunciades el dia 16 de març de 2026, continuen rompent el consens social i institucional acordat al llarg de l’època democràtica.

Per seguir desenvolupant els acords del 2025, ambdós partits han acordat el següent:
a)	Eliminar el nivell de català acordat a aquelles places docents de difícil cobertura.
b)	Eliminar el requisit de català en places de l’administració pública.
c)	Baixar la nota d’obtenció dels certificats de llengua catalana. Fins ara a l’etapa de secundària, amb un 8 s’obtenia el B2 i per batxillerat més enllà d’un 8 s’obtenia el títol C1.

No obstant, afirmar que el català és una imposició a l’educació i no hauria de ser-ho, no és un argument molt objectiu, ja que cal destacar que només el 25% de les classes que es fan a la Universitat de les Illes Balears és en català. “Vaja, quina imposició”.

Per totes les actuacions anteriors el grup PAS-MÉS per Esporles, com a institució que defensa, promou i difon l’ús de la llengua catalana proposa els següents acords:

L’Ajuntament d’Esporles acorda:

1.	L’Ajuntament d’Esporles acorda rebutjar les mesures aprovades pel Govern de les Illes Balears el dia 16 de març de 2026 que suposen una regressió en la protecció, ús i promoció de la llengua catalana, així com una ruptura del consens social i institucional en matèria lingüística. 
2.	L’Ajuntament d’Esporles acorda manifestar el seu suport al model d’immersió lingüística com a eina fonamental de cohesió social i d’igualtat d’oportunitats, i instar el Govern de les Illes Balears a mantenir el català com a llengua vehicular de l’ensenyament.
3.	L’Ajuntament d’Esporles acorda reafirmar el suport al requisit de coneixement de català per accedir a la funció pública i instar el Govern de les Illes Balears a revertir la seva eliminació o flexibilització, tant en l’àmbit docent com en el conjunt de l’administració.
4.	L’Ajuntament d’Esporles acorda rebutjar l’eliminació del requisit de català per a places docents, incloses les de difícil cobertura, així com la rebaixa dels criteris d’obtenció dels certificats de llengua catalana.
5.	L’Ajuntament d’Esporles reafirma el compromís de l’Ajuntament d’Esporles amb la promoció i l’ús del català en tots els àmbits municipals, i continuar impulsant accions de sensibilització i foment de la llengua pròpia.
6.	L’Ajuntament d’Esporles acorda traslladar aquests acords al Govern de les Illes Balears, al Parlament de les Illes Balears i a la resta d’ajuntaments de les Illes.

El Sr. Bennassar comenta que el seu grup defensa que puguin conviure les dues llengües tal com ho reconeix la Constitució i que per tant un 5 en llengua catalana és una aprovat.

El Sr. Arrondo comenta que una millor nota a batxillerat suposa un millor coneixement de la llengua .

El Sr. Bennassar proposa la votació per punts i el batle accepta la proposta.


Sotmesa a votació la moció, per punts s’obtingué el següent resultat:

Punts 1, 2, 3 i 4 

	- Vuit (8) vots a favor de PAS-MÉS, PP i PSOE
	- Tres (3) en contra del PP

Punt 5
	Aprovat per unanimitat dels assistents

Punt 6

	- Vuit (8) vots a favor de PAS-MÉS, PP i PSOE
	- Tres (3) abstencions del PP

El batle interromp la sessió a les 19:58h i es torna a reiniciar la sessió a les 20:05h.

El Sr. Arrondo abandona la sessió a les 20:05h.



4.- EXPEDIENT 512/2026.- MODIFICACIÓ DE L’ORDENANÇA REGULADORA DE LA TAXA PER SUBMINITRAMENT D’AIGUA DEL MUNICIPI D’ESPORLES.- La regidora Maria Nadal Vila, explica la necessitat de tractar aquest tema per urgència degut als terminis per a la tramitació fins a la seva entrada en vigor. 

Sotmesa a votació la urgència fou aprovada amb el següent resultat:

	- Tres (3) abstencions del PP
	- Set (7) vots a favor de PAS – MÉS i PSOE

La Sra. Nadal abans de donar lectura a la proposta comenta que han detectat error al text i falta incloure comptadors de 15mm per tant proposa que s’incloguin tal com es redacta a continuació.


PROPOSTA DE BATLIA

En data 16/12/2003 es va publicar al boib núm.173 la darrera modificació de l’ordenança reguladora de la taxa per subministrament d’aigua del municipi d’Esporles.

L’Ajuntament d’Esporles proposa la modificació del seu article 4 amb tres finalitats principals:

Primer.- adequar-la al marc legal vigent, especialment al Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes Locals (TRLRHL); 

Segon.- posar-la en consonància amb el Reglament Municipal del Servei d'Abastament d'Aigua (BOIB núm. 20, de 8 de febrer de 2011); i 

Tercer.- incorporar les mesures tarifàries previstes al Pla de Gestió Sostenible de l'Aigua i Mesures d'Activació Front a Episodis de Sequera del Municipi d'Esporles (PGSA, maig 2021), en compliment de la Directiva Marc de l'Aigua 2000/60/CE i del Pla Hidrològic de la Demarcació Hidrogràfica de les Illes Balears (PHIB).

Les tarifes proposades a l'article 4 responen a l'objectiu de desincentivar els consums abusius i promoure un ús responsable i sostenible del recurs hídric, d'acord amb l'apartat 4 del PGSA. La nova estructura tarifària progressiva redueix els llindars de consum en el primer tram i incrementa significativament el preu dels trams superiors, amb la finalitat de gravar els consums excessius.
Vists els informes que consten a l’expedient

PROPÒS

PRIMER.- Aprovar provisionalment la modificació de L’Ordenança Fiscal reguladora de la Taxa pel subministrament d’aigua. L’article 4 de OF queda redactat de la següent manera:

Article 4. Quantia
1. L’import de la taxa serà el que resulti de l’aplicació de les tarifes contingudes a l’apartat següent:
2. Tarifes:
a) Tarifa proporcional al consum trimestral d’aigua mesurada al comptador (escala progressiva):
· Fins a 30 m³: 0,40 € per m³
· De 31 a 60 m³: 0,90 € per m³
· De 61 a 100 m³: 2,178 € per m³
· De 100 a 150 m³: 3,724 € per m³
· Més de 150 m³: 7 € m³

L'escala anterior serà ponderada en funció del nombre d'habitatges unifamiliars i locals comercials connectats a un mateix comptador comunitari, atenint a la següent proporció: 
V/N = m     a on: 
· V= m3 d'aigua consumida en el període, mesurada per comptador 
· N= Núm. d'habitatges i/o locals connectats al comptador 
· m= m3 d'aigua a facturar a cada habitatge i/o local connectats al comptador. 

b) Quota trimestral de servei, manteniment i substitució de comptadors:
· Comptador de 13 mm: 6 €
· Comptador de 15 mm: 7 €
· Comptador de 20 mm: 8 €
· Comptador de 25 mm: 14 €
· Comptador de 30 mm: 20 €
· Més de 30 mm: 30 €

En comptadors comunitaris, aquesta quota s’aplicarà a cada habitatge o local connectat.
Les obres de manteniment de la connexió seran a càrrec de l’interessat, amb autorització prèvia de l’Ajuntament.

c) Drets de presa:
Per a cada autorització de presa a la xarxa principal d'aigua, s'abonarà la quantitat de 150€ per habitatge o local comercial connectat. 

d) Primera instal·lació de comptador:
· Per a cada comptador de 13 mm de canó 107,50 € 
· Per a cada comptador de 15 mm de canó 118,25
· Per a cada comptador de 20 mm de canó 145,00 € 
· Per a cada comptador de 25 mm de canó 182,20 € 
· Per a cada comptador de 30 mm de canó 226,00 € 
· Per a cada comptador de més de 30 mm de canó 301,00 € 

Aquestes tarifes també s’aplicaran en els supòsits de canvi d’ubicació del comptador o nova presa, a petició de l’interessat i per motius aliens a l’Ajuntament.

e) Vinculació amb el Pla de Gestió Sostenible de l'Aigua 
En aplicació del Pla de Gestió Sostenible de l'Aigua del Municipi d'Esporles (PGSA, 2021) i d'acord amb l'article 5.2 del mateix, les tarifes de l'article 4a d'aquesta ordenança podran ser modulades per l'Ajuntament en funció de l'estat de sequera hidrològica declarat per la Direcció General de Recursos Hídrics (DGRH) per a la Unitat de Demanda H — Tramuntana Sud, sense necessitat de modificar formalment l'ordenança.

Els estats de sequera hidrològica i les mesures tarifàries associades són els següents:

	Estat
	Índex IeUD
	Mesures tarifàries i d'ús

	Normalitat
	IeUD ≥ 0,5
	Tarifes ordinàries (art. 4)

	Prealerta
	0,5 > IeUD ≥ 0,3
	L'Ajuntament podrà aplicar un recàrrec de fins al 20% en el 4t tram tarifari

	Alerta
	0,3 > IeUD ≥ 0,15
	Recàrrec obligatori del 50% en el 4t tram. Prohibició de reg i piscines

	Emergència
	IeUD < 0,15
	Suspensió de subministrament per a usos no domèstics. Recàrrec del 100% en el 4t tram



L'aplicació de recàrrecs o restriccions per raó de sequera s'activarà per resolució de la Batlia, prèvia comunicació als abonats amb un mínim de set dies d'antelació, llevat de situació d'emergència declarada. L'Ajuntament haurà de publicar mensualment en la seva pàgina web l'estat de sequera de la UD H — Tramuntana Sud, d'acord amb les dades facilitades per la DGRH.

f) Represa del servei:
En cas de suspensió del subministrament s’haurà d’abonar la quantia de 70 € per restablir-lo.
 
SEGON. Exposar al públic l'anterior Acord mitjançant anunci que s'inserirà en el tauler d'anuncis municipal durant el termini de trenta dies hàbils, a comptar des del següent al de publicació d'aquest anunci en el Butlletí Oficial de la Província, dins del qual els interessats podran examinar l'expedient i presentar les al·legacions que estimin oportunes.
 
Així mateix, estarà a la disposició dels interessats a la seu electrònica d'aquesta entitat [http://esporles.eadministracio.cat].

 
TERCER. Considerar, en el cas que no es presentessin reclamacions a l'expedient, en el termini anteriorment indicat, que l'Acord és definitiu, sobre la base de l'article 17.3 del Text Refós de la Llei Reguladora de les Hisendes Locals, aprovat per Reial decret Legislatiu 2/2004, de 5 de març.

 
QUART. Facultar a l'Alcaldia per subscriure els documents relacionats amb aquest assumpte.


El SR. Bennassar comenta que no vataran a favor atès que torna a ser un increment de taxes. A més, l’equip de govern també podria fer més feina de reparació de fuites

El Sr. Mir comenta que el seu grup s’abstendrà atès que considera que s’ha esperat molt de temps a fer revisió de taxes i coincideix amb el PP que es podria fer més feina de reparació.

La Sra. Nadal comenta que pareix que hi ha un gran increment de taxes però realment quan ho trasllades a un consum ordinari de un habitatge amb un consum normal no es tant. L’ordenança està preparada per gravar a qui realment fa un consum excessiú.

El batle comenta que la proposta de legislatura era revisar i actualitzar totes les ordenances que es puguin atès que per diferents motius fa molts anys que no s’ha fet i per tant es necessari fer-ho en algún moment.

La modificació d’aquesta ordenança té una finalitat concreta i és que qui més aigua gasti pagui més.

Repecte a les reparacions de fuites, la brigada municipal va fent totes les reparacions de les fuites que van sorgint i a més a l’any 2025 es va contractar una empresa per fer una revisió completa de tota la canalització i reparar totes les fuites.
També cal aclarir que la informació que surt a les noticies sobre les fuites d’aigua d’Esporles no és del tot certa atès que hi ha molta aigua que no es perd sino que no es computa per tant no és aigua perduda sino aigua no comptabilitzada.

Sotmesa a votació la proposta fou aprovada amb el següent resultat:
	- Tres (3) vots en contra del PP
	- Una (1) abstenció del PSOE
	- Sis (6) vots a favor de PAS-MÉS






5.- EXPEDIENTE 589/2026.-  MOCIO DEL PARTIT POPULAR PER A LA CONTRUCCIÓN D’UN TANATORI MUNICIPAL INTEGRAT EN EL RECINTE DEL CEMENTERI D’ESPORLES.- El Sr. Manuel Bennassar Gutiérrez de la Concha, explica la urgència de tractar aquest tema, la qual sotmesa a votació obtingué el següent resultat:

- Cinc (5); (3) vots a favor del PP i 2 de PAS MÉS
- Cinc (5) abstencions de PAS-MÉS i PSOE

La Sra., Magdalena Alorda, explica la següent:

MOCIÓN PARA LA CONSTRUCCIÓN DE UN TANATORIO MUNICIPAL INTEGRADO EN EL RECINTO DEL CEMENTERIO DE ESPORLES
EXPOSICIÓN DE MOTIVOS
La prestación de servicios funerarios es una competencia que, si bien puede gestionarse de diversas formas, debe garantizar que los ciudadanos dispongan de infraestructuras dignas en su propio entorno. Esporles, con una población que ya tiene los 5.264 habitantes, se encuentra en una situación de desventaja y olvido respecto a otros municipios de la isla.
Esporles carece de un tanatorio adecuado en el término municipal, este equipamiento muy necesario, choca con la realidad , ya que en otros municipios de nuestro mismo estrato poblacional (entre 5.000 y 10.000 habitantes) en las Illes Balears si disponen de servicios de tanatorio que permiten a sus vecinos velar a sus difuntos sin salir del pueblo: Alaro, Bunyola, Santa Maria , Arta , Muro
Resulta evidente que Esporles se está quedando atrás en la dotación de servicios básicos. Por operatividad, respeto a la tradición y optimización de recursos, el lugar idóneo para esta edificación es el recinto del cementerio ya existente. Ubicar el tanatorio en el cementerio evita la dispersión de servicios funerarios, minimiza el impacto del tráfico en el centro urbano y ofrece un entorno de paz ya consolidado.
Dicha edificación debe proyectarse bajo criterios de sostenibilidad e integración paisajística, respetando la identidad estética de nuestro pueblo y la normativa de la Serra de Tramuntana, pero sin renunciar a la modernidad y comodidad que las familias requieren hoy en día.
Por todo lo expuesto, el Grupo Municipal Popular propone la adopción de los siguientes:
ACUERDOS
1. Declarar como, prioridad municipal la construcción de un tanatorio en Esporles para cubrir una carencia histórica que nos sitúa en inferioridad de equipamientos con respecto al resto de la isla.
2. Determinar el recinto del actual cementerio municipal como la ubicación definitiva para este nuevo equipamiento, iniciando los trámites de modificación urbanística o reserva de suelo que resulten necesarios dentro de dicho espacio o sus parcelas colindantes.
3. Redactar, en un plazo no superior a 1 año, un proyecto básico para un tanatorio que cuente con al menos dos salas de velatorio, zona de recepción y servicios comunes, adaptado estrictamente a la estética y materiales propios del entorno de Esporles.
4. Solicitar formalmente la colaboración económica del Consell de Mallorca, a través del Plan de Obras y Servicios, para la financiación compartida de esta infraestructura, dada su importancia social para la comarca.

La Sra. Font va contestar a la proposta i es va manifestar a favor de reconeixes les mancances de l’actual tanatori.

Encar que estan d’acord es varen fer algunes puntualitzacions i propostes de modificacions als acords tal com:
 Punt 3.- 1 anys es poc temps per redactar el projecte atès que requereix un estudi de necessitats complet.
Punt 4.- Estan totalment d’acord en cercar finançament però no que sigui a través del Pla Obres i Serveis.
S’acorda entre els grups una nova proposta d’acords:
ACUERDOS
1.- Declarar como, prioridad municipal la construcción de un tanatorio en Esporles para cubrir una carencia histórica que nos sitúa en inferioridad de equipamientos con respecto al resto de la isla.
2.- Determinar el recinto del actual cementerio municipal como la ubicación definitiva para este nuevo equipamiento, iniciando los trámites de modificación urbanística o reserva de suelo que resulten necesarios dentro de dicho espacio o sus parcelas colindantes.
3.- Redactar un estudio municipal de tanatorio que incluya aquellas dependencias adecuadas y suficientes para la población del municipio de Esporles.
4.- Solicitar formalmente la colaboración económica para la financiación compartida de esta infraestructura, dada su importancia social para la comarca.

Sotmesa a votació la moció fou aprovada per unanimitat dels assistents.  


6.- MOCIÓ DELS GRUPS MUNICIPALS DEL PSIB-PSOE I EL PAS-MÉS PER ESPORLES A L’AJUNTAMENT D’ESPORLES PER POSAR EN VALOR LA FIGURA DEL BATLE TOMÀS SEGUÍ I SEGUÍ, ASSASSINAT PER LA REPRESSIÓ FRANQUISTA, I PER A LA REALITZACIÓ D’UN ACTE INSTITUCIONAL D’HOMENATGE.- EL Sr. Rafel Mir Canyelles, explica la urgència de tractar aquest tema, la qual sotmesa a votació obtingué el següent resultat:

Sotmesa a votació la urgència fou aprovada amb el següent resultat:

- Set (7) vots a favor de PAS-MÉS i PSOE
- Tres (3) en contra del PP

El batle proposa aturar la sessió 4 minuts per tal que els grups puguin llegir la moció i acordar el sentit del vot.

MOCIÓ DELS GRUPS MUNICIPALS DEL PSIB-PSOE I EL PAS-MÉS PER ESPORLES A L’AJUNTAMENT D’ESPORLES PER POSAR EN VALOR LA FIGURA DEL BATLE TOMÀS SEGUÍ I SEGUÍ, ASSASSINAT PER LA REPRESSIÓ FRANQUISTA, I PER A LA REALITZACIÓ D’UN ACTE INSTITUCIONAL D’HOMENATGE EXPOSICIÓ DE MOTIUS 

La memòria democràtica constitueix un pilar fonamental per a la consolidació dels valors de justícia, llibertat i convivència que sustenten la nostra societat. Recuperar, dignificar i reconèixer les persones que varen patir la repressió durant la Guerra Civil i la dictadura franquista és una obligació de les institucions públiques.

En aquest context, la figura de Tomàs Seguí i Seguí, batle d’Esporles durant el període de la Segona República, representa un exemple de compromís amb els valors democràtics, la defensa de la legalitat republicana i el servei al seu municipi.

Tomàs Seguí i Seguí exercí la responsabilitat de batle en un moment històric complex, marcat per profundes transformacions socials i polítiques. Des de la seva posició institucional, contribuí a la gestió municipal amb voluntat de progrés i millora de les condicions de vida de la ciutadania d’Esporles.

Arran del cop d’estat militar de juliol de 1936 i l’inici de la repressió franquista, fou detingut i posteriorment assassinat, convertint-se en una de les víctimes de la violència política exercida contra representants legítims de les institucions democràtiques. La seva mort simbolitza la ruptura violenta de la legalitat republicana i la persecució de càrrecs públics escollits democràticament.

Durant dècades, moltes víctimes de la repressió varen ser silenciades o oblidades. Avui, gràcies als avanços normatius en matèria de memòria democràtica, com la Llei 2/2018 de memòria i reconeixements democràtics de les Illes Balears, les administracions tenen el deure de promoure accions de reconeixement i reparació simbòlica.

Posar en valor la figura de Tomàs Seguí i Seguí no només suposa un acte de justícia històrica, sinó també una eina pedagògica per transmetre a les generacions presents i futures la importància de la democràcia, els drets humans i el respecte a les institucions.

Per aquest motiu, es considera adient dur a terme un acte institucional que simbolitzi la memòria, la pau i la continuïtat democràtica. La sembra d’una olivera, arbre tradicionalment associat a la pau, la resistència i l’arrelament al territori, constitueix un gest carregat de significat.

ACORDS

Per tot l’exposat, el Grup Municipal del PSIB-PSOE i del PAS-MÉS PER Esporles proposa al Ple de l’Ajuntament d’Esporles l’adopció dels següents acords:

Reconèixer i posar en valor la figura de Tomàs Seguí i Seguí, batle d’Esporles, com a víctima de la repressió franquista i com a representant dels valors democràtics.

Organitzar un acte institucional d’homenatge a la seva persona, amb participació de la corporació municipal, entitats socials i ciutadania. 

[bookmark: _Hlk225776922]Dur a terme la sembra d’una olivera en un espai públic del municipi com a símbol de memòria, pau i dignificació, amb la corresponent senyalització o placa commemorativa.

El Sr. Bennassar comenta que votaran en contra atès que una moció com aquesta s’hauria pogut presentar en temps i forma i a més, respecte el contingut, torna a parlar de successos històrics dels quals ells no formaven part.

Sotmesa a votació la moció fou aprovada amb el següent resultat:

- Set (7) vots a favor de PAS-MÉS i PSOE
- Tres (3) en contra del PP


   
PRECS I PREGUNTES.- 

	Un cop examinats els punts assenyalats a l’ordre del dia, essent les vint hores i cinquanta-tres minuts el Sr. batle aixecà la sessió, i per fer-hi constar el que s’hi ha tractat, jo la secretària en don fe, i amb el seu Vist-i-plau estenc la present Acta al lloc i la data assenyalats a l’encapçalament.

	
La secretària 		l					Vist i plau
								  El batle	
